recursal/SuperWikiNEXT-32B huggingface dataset:
| "Prince Kajuku"UFO |
| --- |
| Singlen "Prince Kajuku" kansikuva |
| Singlen tiedot |
|  Albumilta | *UFO 2: Flying* |
|  Julkaistu | heinäkuu 1971 |
|  Tyylilaji | hard rock, heavy metal |
|  Kesto | 03.55 |
|  Levy-yhtiö | Yhdistynyt kuningaskunta Beacon Records  Italia Columbia EMI  Saksa Decca Records |
| Listasijoitukset |
| * Länsi-Saksa 26.
 |
| UFO:n muut singlet |
| "*"C'mon Everyobdy"*"1971 | ""Prince Kajuku""1971 | "*"Galactic Love*"1972 |

**Prince Kajuku** on UFO:n kappale vuodelta 1971. Se julkaistiin albumilla *UFO 2: Flying* ja singlenä, joka oli albumin ainoa singlejulkaisu. B-puolena oli instrumentaalikappale "The Coming of Prince Kajuku", joka on myös *Flying*-albumilla.

Kappaleen nimi
--------------

MusiikkinäytePrince KajukuAlle 10%:n näyte kappaleesta.Äänitiedostojen kuunteluohjeet

> »Catch a falling star put it in your pocket»   
> (Kappaleen ensimmäiset sanat)
> 
> 

"Prince Kajuku" on hyvin raskasriffinen hard rock -kappale. Yhtye soitti sitä usein keikoillaan sen julkaisun jälkeen.

Sanaa "Kajuku" ei löydy mistään sanakirjasta, vaan yhtyeen laulajan Phil Moggin mukaan se oli lempinimi eräälle miehelle, joka työskenteli UFO:lle. Mies oli hyvin pitkä ja hänen hiuksensa muistuttivat Marsha Huntin hiuksia. Aluksi häntä kutsuttiin nimellä "Prince" (suom. *prinssi*), mutta myöhemmin joku lisäsi nimeen sanan "Kajuku", jolla ei ollut mitään merkitystä. Yhtye ei ole kertonut, mistä se on saanut innoituksen itse kappaleen sanoituksiin.

Vastaanotto
-----------

Rateyourmusic.com-sivuston käyttäjät arvioivat "Prince Kajukun" sen ilmestymisvuonna 587:nneksi parhaiden singlejulkaisujen listalla. Listoilla kappale ei juuri menestynyt, paitsi Saksassa, jossa se ylsi singlelistan sijalle 26. Sen sijaan "Prince Kajuku" ei yltänyt ollenkaan esimerkiksi Yhdysvaltain singlelistoille.

Julkaisut
---------

"Prince Kajukun" singleversiosta on tehty kolme eri painosta, jotka ovat kaikki eri levy-yhtiöiden julkaisemia. Kappale on julkaistu kaiken kaikkiaan kahdeksallatoista eri äänitteellä, ja se on mukana mm. kokoelma-albumeilla *Flying: The Early Years 1970-1973* sekä *Beginnings*.

Singlen sisältö
---------------

* Kaikki kappaleet kirjoittaneet Pete Way, Phil Mogg, Andy Parker ja Mick Bolton.

**A-puoli**

1. Prince Kajuku – 3.55

**B-puoli**

1. 
2. The Coming of Prince Kajuku – 3.53

Kokoonpano
----------

* Phil Mogg – laulu
* Mick Bolton – kitara
* Pete Way – bassokitara
* Andy Parker – rummut

Lähteet
-------

1. 1 2 3  UFO - Prince Kajuku / The Coming of Prince Kajuku: Reviews and Ratings - Rate Your Music *rateyourmusic.com*. Viitattu 24.3.2011. (englanniksi)
2. ↑  Daniels, Neil: *High Stakes & Dangerous Men: The UFO Story*, s. 1-14. , 2014. ISBN 978-0-9571442-6-2.
3. ↑  UFO GLYING HGIH *repertoirerecords.com*. Viitattu 24.3.2011. (englanniksi)[vanhentunut linkki]
4. ↑  Prince Kajuku by UFO Songfacts *songfacts.com*. Viitattu 24.3.2011. (englanniksi)
5. ↑  UFO *allmusic.com*. Viitattu 24.3.2011. (englanniksi)
6. ↑  Prince Kajuku *allmusic.com*. Viitattu 24.3.2011. (englanniksi)
7. ↑  Flying - UFO *allmusic.com*. Viitattu 24.3.2011. (englanniksi)
**Tepe Hissar** on arkeologinen löytöpaikka Iranissa Kaspianmeren kaakkoispuolella, Damghanista etelään. Paikka on Damghanin kaupungin lähellä Semnanin provinssissa.

Historia
--------

Hissarin elinkeinot olivat Lähi-idälle tyypillinen viljely ja karjanhoito. Teknologia säilyi melko samana vaiheiden Hissar I-III läpi, vaikka isojakin*selvennä* muutoksia tapahtui. Tepe Hissar I:tä ei ole ajoitettu tarkasti, mutta se oli vuoden 5000 eaa. jälkeen kuparikaudella. IA-vaiheen keramiikka oli IB-vaiheen dreijalla käsin tehtyä. II-vaiheessa noin 4000–2500 eaa. yleistyi poltettu harmaa keramiikka. Ajalta on löydetty paljon lapis lazuli -helmiä. Paljon kuparin, IIB:stä alkaen lyijyn ja hopean käsittelyä. Hissar luultavasti vei metalliesineitä muualle Lähi-itään. IIB-vaiheessa ilmestyi kiillotettu, käsin tehty harmaa keramiikka, joka yleistyi myöhemmin. Hissar kasvoi suureksi vuoden 2500 eaa. jälkeen vaiheessa III. Temppeli, julkisia rakennuksia, keramiikan massatuotantoa.*lähde?*

Maalattu keramiikka korvautui Tepe Hissarissa ennen vuotta 2500 eaa.  yksivärisellä, minkä oletetaan johtuneen indoeurooppalaisten "arjalaisten" saapumisesta alueelle varhemmin kuin muualle Iraniin. Paikalta on löydetty hevosen kallo kerrostumasta IIIB hieman ennen vuotta 2000 eaa. joka myös voi olla merkki hevoset kesyttäneen arjalaisen väestön oleskelusta siellä. Tähän viittaavat myös reikäkirveet, jotka on löydetty "palaneesta rakennuksesta "niin ikään kerrostumasta IIIB ajalta noin 2000 eaa.  IIIB-vaiheen temppeli ilmeisesti paloi, sieltä löydetty ihmisen ruumiita ja piikivisiä nuolenkärkiä. Hissar IIIB hylättiin, ja asutus korvautui hajanaisella Hissar IIIC:llä. BMAC:n tyyppisiä esineitä sotureiden eliittihaudoissa.

Asutus tuhoutui joskus välillä 1900–1600 eaa. Luultavasti Hissar IIIC hylättiin noin 2000 eaa. tarkemmin 3580 + 130 bp (radiohiilivuotta sitten), joka on kalenterivuosissa 2138–1740 eaa. päätellen Turengin kerrostuman IIIC2:n ajoituksesta.*lähde?*

Kerrostumat
-----------

* Ia jälkeen 5000–, koska tulee löytöjen mukaan 5500 eaa. olleen Sialk II/Cheshmi Ali maalatun keramiikan jälkeen
* 1B ?–4000
* IC/IIA: noin 3980–3865 kalenterivuotta eaa.
* IIB: noin 3365–3030 cal eaa.
* IIIB: noin 2400–2170 cal. eaa, muun muassa palanut rakennus, jossa nuolenkärkiä ja ruumiita
* IIIC: 2170–1900 cal. eaa. (Voigt and Dyson, I, pp. 173–74), BMAC-kytkentä,

Kirjallisuutta
--------------

* Mary M. Voigt and Robert H. Dyson, Jr. "The Damghan/Khorasan Sequence," in Robert W. Ehrich, ed. Chronologies inOld World Archaeology, 2 vols. Chicago, 1992, I, s. 169–74; II, s. 127–28, 135–36.

Lähteet
-------

1. ↑  Vedic Origins : Children of Danu DeDanaan.com. Viitattu 11.1.2008. (englanniksi)
2. ↑  Sarasvati-Sindhu Civilization: Monographs hindunet.org.  Arkistoitu 31.7.2004. Viitattu 11.1.2008. (englanniksi)
3. ↑  Tepe Hissar – Encyclopaedia Iranica *iranicaonline.org*. Viitattu 31.5.2016. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tepe Hissar**.
* Übersicht Grabungen 2002
* Encyclopaedia Iranica
**Lee Da-bin** (s. 7. joulukuuta 1996) on eteläkorealainen taekwondoin ja olympiamitalisti.

Lee on kilpaillut aikuisten kilpailuissa vuodesta 2014 lähtien, jolloin osallistui Taškentin Aasian-mestaruuskilpailuihin, mutta ei edennyt turnauksessa puolivälieriä pidemmälle. Hän kuitenkin voitti samana vuonna Korean avoimen turnauksen. Lee saavutti uransa ensimmäisen aikuisten arvokisamitalin, kun hän voitti vuoden 2016 Aasian-mestaruuskilpailujen 73 kg sarjan loppuottelussa kambodžalaisen Sorn Seavmey 12–1. Hän voitti saman vuoden Venäjän avoimen turnauksen. Vuonna 2017 Lee alkoi kilpailemaan myös Grand Prix -kilpailuissa. Hän voitti vuoden aikana Korean avoimen turnauksen ja eteni Grand Prix -kilpailuissa parhaimmillaan loppuotteluun Abidjanin turnauksessa, mutta hävisi sen. Vuoden 2018 aluksi Lee saavutti pronssia Aasian-mestaruuskilpailuissa 2018. Hän voitti myös uransa ensimmäisen Grand Prix -kilpailun, kun hän oli voitokas Taoyuanin turnauksessa. Uran ensimmäisen MM-mitalin Lee saavutti Manchesterin MM-kilpailuissa 2019, kun hän voitti 73 kg sarjan loppuottelussa meksikolaisen María Espinozan 22–2. Hän voitti myös saman vuoden Rooman Grand Prix -turnauksen sekä Grand Slam -turnauksen Wuxissa loppuvuodesta.

Vuodelle 2021 siirretyissä Tokion olympialaisissa Lee sai yli 67-kiloisten sarjassa hopeaa hävittyään loppuottelussa Milica Mandićille pistein 10–7.

Lähteet
-------

1. ↑  Lee Da-bin TaekwondoData. Viitattu 8.4.2021. (englanniksi)
2. ↑  [Tokyo Olympics] Lee Da-bin wins silver in women's taekwondo  27.7.2021. Chiba:  The Korea Herald. Viitattu 4.8.2021. (englanniksi)
**Mirian II** (georg. მირიან II, n. 90–20 eaa.) tai **Mirvan** (georg. მირვანი) oli Kaukasian Iberian (eli Georgian itäosan Kartlin) kuningas vuosina 30–20 eaa. Hänen hallituskautensa merkitsi Nebrotiani-dynastian eli Parnavaziani-dynastian jatkumon palaamista valtaan. 

Mirian tunnetaan ainoastaan varhaiskeskiaikaisista georgialaisista kronikoista. Niiden mukaan hän oli kuningas Parnadžomin poika. Parnadžom joutui vävynsä prinssi Aršakin murhaamaksi, ja Aršak anasti Iberian kruunun. Mirian kannettiin Iraniin, jonka hovissa hän kasvoi aikuiseksi. Hän palasi Iberiaan persialaisen armeijan kanssa, tappoi Aršakin hallitsevan pojanpojan Bartomin eli Parnavaz II:n taistelussa ja tuli kuninkaaksi. Häntä seurasi hänen poikansa Aršak II.

Lähteet
-------

1. ↑  Nykytutkijat pitävät Bartomia samana henkilönä kuin Dio Cassiuksen Pharnabazus.
2. ↑  Rapp, Stephen H.: *Studies In Medieval Georgian Historiography: Early Texts And Eurasian Contexts*, s. 284–5. Peeters Bvba, 2003. ISBN 90-429-1318-5.


|  |  |  |  |
| --- | --- | --- | --- |
|   | Edeltäjä:**Parnavaz II** | **Iberian kuningas**30 eaa.–20 eaa. | Seuraaja:**Aršak II** |
**AS Tallinna Vesi** on virolainen, Tallinnan seudun vesihuollosta vastaava yritys. Tallinna Veden liiketoimintaan kuuluu juomaveden käsittelyn ja sen jakelun järjestämisen lisäksi myös jäteveden käsittely. Yhtiöllä on voimassa Tallinnan kaupungin kanssa tehty palvelusopimus, missä se on sitoutunut järjestämään kaupungin vesihuollon vuoteen 2020 saakka. Tallinna Veden vuonna 2010 perustettu tytäryhtiö, *OÜ Watercom* tarjoaa veteen liittyviä palveluita paikallishallinnolle, yrityksille ja yksityisille asiakkaille.

AS Tallinna Vesi perustettiin vuonna 1997, kun kaupungin vesilaitoksen toiminta muutettiin osakeyhtiömuotoiseksi. Perustetun yhtiön koko omistus säilyi Tallinnan kaupungilla vuoteen 2001, kun enemmistö osakkeista myytiin brittiläiselle United Utilities -yhtiölle. Lopulta Tallinna Vesi listautui Tallinnan pörssiin 1. kesäkuuta 2005.

Tallinnan kaupunki on pysynyt yhtiön suurimpana omistajana ja vuoden 2017 lopussa kaupunki omisti 34,7 prosenttia Tallinna Veden osakkeista. United Utilities omisti tuolloin 6,5 prosenttia osakkeista. Lokakuussa 2018 yhtiön osake kuului OMX Baltic 10 -indeksiin, joka on Nasdaqin osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle.

Lähteet
-------

1. 1 2 3 4 5  Annual Report 2018 (PDF) AS Tallinna Vesi. Viitattu 25.7.2019. (englanniksi)
2. 1 2 3 4  Annual Report 2017 (PDF) AS Tallinna Vesi. Viitattu 28.10.2018. (englanniksi)
3. ↑  Areas of activity AS Tallinna Vesi. Viitattu 28.10.2018. (englanniksi)
4. ↑  Activities: Watercom AS Tallinna Vesi. Viitattu 28.10.2018. (englanniksi)
5. ↑  Tallinnan vesihuoltoon tutustumassa  23.5.2018. Suomen Vesiyhdistys ry. Viitattu 28.10.2018.
6. ↑  Index info: OMX Baltic 10 (OMXB10) Nasdaq Inc.. Viitattu 28.10.2018. (englanniksi)

Aiheesta muualla
----------------

* Tallinna Vesi (viroksi, englanniksi, venäjäksi)
* Watercom (viroksi)
Tallinn JazzOn logo
**Tallinn JazzOn** on vuosittain Tallinnan vanhassa kaupungissa järjestettävä kolmipäiväinen musiikkifestivaali. Tallinn JazzOn on aatteellinen musiikkitapahtuma, jonka tavoitteena on levittää jazz-musiikkia, kansantajuistaa kulttuuria, edistää muusikoiden kansainvälistä yhteistyötä ja tarjota ilmaisia laadukkaita musiikkiesityksiä jazzin ystäville Tallinnasta ja muista kaupungeista. Vuonna 2013 Tallinn JazzOn -festivaali järjestetään Tallinnassa 28.–30. kesäkuuta.

Tallinn JazzOn
--------------

Tallinnan vanhakaupunki
Ensimmäinen Tallinn JazzOn toteutettiin Tallinnassa vuonna 2012, ja se keräsi yli 150 esiintyjää kahdeksasta Euroopan maasta. Seuraava askel on Tallinn JazzOn'in muuttuminen jokavuotiseksi kansainväliseksi musiikkitapahtumaksi. Festivaalin motto – "*Hyvä musiikki hyville ihmisille*" – esittää ajatuksen, että festivaali on tarkoitettu kaikenikäisille, eri koulutuksen saaneille ja eri musiikkimaun omaaville ihmisille, ja se pyrkii tuomaan iloa jokaiselle jazzin ystävälle sekä Tallinnasta ja Virosta että muista kaupungeista ja maista.

Ensimmäinen festivaali tuo esiin Tallinn JazzOn-in tunnusmerkkejä:

* kaikki konsertit ja muut tapahtumat ilmaiseksi;
* viehättävät juhlapaikat (Tallinnan vanhassa kaupungissa);
* ulkoilmakonsertteja;
* *jam session* vanhan kaupungin jazzklubissa;
* luovia työpajoja;
* konsertteja suorina lähetyksinä internetissä.

Ensimmäisen festivaalin menestys, mikä näkyy yleisön, osallistujien ja kriitikoiden positiivisina palautteina, on innoittanut järjestäjiä tekemään Tallinn JazzOn -festivaalista vuosittaisen tapahtuman. Päätettiin, että joka vuonna haetaan uusia ja yllättäviä ratkaisuja etsittäessä muusikkoja musiikkityylillisesti laajalta alueelta ja suunniteltaessa vielä löytämättömiä Tallinnan vanhankaupungin tiloja tapahtumapaikoiksi festivaalin tapahtumille.

Paikka
------

Jazz-festivaali "Tallinn JazzOn" järjestetään Virossa, Tallinnan vanhassa kaupungissa, joka kuuluu Unescon maailmaperintökohteiden listaan. Vanhan kaupungin ainutlaatuinen henki auttaa luomaan festivaalissa ystävällisen ja rennon ilmapiirin.

Galleria
--------

* 
* 
* 
* 
* 
*

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tallinn JazzOn**.
Musiikkifestivaalin Tallinn JazzOn virallinen verkkosivu (Arkistoitu – Internet Archive)
**Matti Vaskio**, sukunimi aik. *Widenius* (18. helmikuuta 1896 – 4. tammikuuta 1966) oli suomalainen pankkiiriliikkeen omistaja ja lahjoittaja.

Matti Vaskion vanhemmat olivat pankinjohtaja Karl Aristarchus Widenius ja Eva Emilia Engroos. Vaskio oli Kangasalan tukkuliikkeen *Kangas-Keskus-Oy*:n apulaisjohtajana. Vuonna 1954 Matti Vaskio ja hänen vaimonsa Maija Vaskio erosivat Kangas-Keskus-Oy:n hallituksesta ja Matti Vaskio myi osakkeensa yhtiön toimitusjohtajalle Bertel Sundgrenille. Samana vuonna 1954 Matti Vaskio perusti pankkiriliikkeensä. *Pankkiiriliike Matti Vaskio & Co.* Kommandiittiyhtiö toimi vuoteen 1965 saakka.

Matti Vaskio lahjoitti lääkäriseura Duodecimin lokakuussa 1960 perustamalle Suomen Lääketieteen Säätiölle kymmenen miljoonaa markkaa ja saman vuoden viimeisenä päivänä Vaskio lahjoitti säätiölle vielä viisitoista miljoonaa markkaa. Näistä lahjoituksista muodostettiin alkupääoma säätiön perustamalle Maija ja Matti Vaskion rahastolle. Vaskiot kartuttivat vielä rahastoa lisälahjoituksilla vuosina 1961–1965. Maija ja Matti Vaskion rahasto on edelleen säätiön suurin rahasto.

Lähteet
-------

1. ↑  Billion Graves : Matti Vaskion hauta Hietaniemen hautausmaalla
2. ↑  Hautahaku : Vaskio Matti
3. 1 2  Helsingin Pörssin kaikki jäsenet 1912-84, Pörssitieto G. Kock
4. ↑  Suomen Lääketieteen säätiön historiaa
**Tammerfors Aktuellt** (lyh. **TA**) on ruotsinkielinen tamperelainen paikallislehti. Se on ainoa Tampereen alueella säännöllisesti ilmestyvä ruotsinkielinen lehti, joka ilmestyy kahden viikon välein perjantaisin, ja jatkaa jo lopetetun Tammerfors Aftonbladin perintöä.

Tammerfors Aktuellt käsittelee lähinnä Tampereen ja lähialueen ruotsinkielistä toimintaa ja kulttuuria. Koska kyseessä on rekisteröityneen yhdistyksen, Svenska Sällskapsklubben i Tammerfors, jäsenlehti, se on voittoa tavoittelematon.. Se toimii myös ilmoitusalustana ja kontaktina kaupungin ruotsinkielisille väestölle.

Lehden päätoimittaja on Simon Hannus. Sen levikki on 400 kappaletta..

Lähteet
-------

1. 1 2  Framsida – Tammerfors Aktuellt  2020. Tidskrift.fi.  Arkistoitu 6.2.2020. Viitattu 6.2.2020. (ruotsiksi)
2. ↑  Välkommen! *Tammerfors Aktuellt*.  2020. Viitattu 6.2.2020. (ruotsiksi)
3. ↑  Fellman, Ida: Tammerforssvenskarna utgör en liten men livskraftig minoritet *Svenska YLE*.  5.11.2014. Viitattu 6.2.2020. (ruotsiksi)
Tammerontalo.
**Tammerontalo** on Tampereella osoitteessa Hämeenkatu 18 sijaitseva liike- ja toimistotalo. Talon kaksi alinta kerrosta ovat vuosilta 1907 ja 1909, neljä ylintä kerrosta puolestaan vuodelta 1926. Talo on saanut nimensä siinä vuonna 1942 avatun Tammeron kahvilan mukaan.

Tammeron talon paikalle valmistui 1907 arkkitehti August Krookin kauppahalliksi suunnittelema jugendtyylinen *Oy Keskusmyymäläin kangashallit*, joka korotettiin jo vuonna 1909 kaksikerroksiseksi. Rakennusta korotettiin uudelleen 1926 neljällä kerroksella arkkitehtien Bertel Strömmerin ja Vilho Kolhon suunnitelmien mukaan ja rakennus oli korotuksen jälkeen tyyliltään lähinnä 1920-luvun klassisismia.

Talo on suojeltu asemakaavalla vuonna 2001.

Lähteet
-------

* Jari P. A. Niemelä: Tampere oli engelsmannin silmin riidaton ja sopuisa pikkukaupunki (Tampereen historiaa -sivusto)
* Koskesta voimaa -sivusto: Kaupunginosa II – Keskikaupunki (myöhemmin Tammerkoski): Rakennuskannan muutoksen 1920–30-luvulla
* Asemakaava no 7697. Rakennusalamuutos, suojelumääräys ja rakennusoikeuden lisääminen, Hämeenkatu 18, Kauppakatu 3

### Viitteet

1. ↑  Wacklin, Matti & Hirvikallio, Seija: *Hämeenkatu – Tampereen sydän*, s. 192. Tampere: Tampere-Seura, 2010. ISBN 978-952-5558-10-4.
Simplicissimuksen ensimmäinen numero vuodelta 1896.
**Simplicissimus** oli saksalainen satiirilehti, jota julkaistiin viikoittain vuosina 1896–1944 sekä 1954–1967. Lehden perustivat kustantaja Albert Langen sekä pilapiirtäjä ja taidemaalari Thomas Theodor Heine. Lehti nimettiin Hans Jacob von Grimmelshausenin 30-vuotisesta sodasta kertovan romaanin Seikkailukas Simplicissimus sankarin mukaan. Simplicissimus yhdisteli uskaliasta poliittista kirjoittelua moderniin graafiseen ilmeeseen. Sen esikuvia olivat ranskalaiset lehdet Gil Blas illustré ja Le Rire.

Saksan keisarikunnan aikana Simplicissimus erottui muusta lehdistöstä valtaa pitäviin kohdistuvalla pelottomalla kritiikillään ja häikäilemättömällä pilkalla. Simplicissimuksen pilkka suuntautui ennen kaikkea preussilaista kuria korostaneeseen armeijaan sekä Saksan jäykkiin sosiaalisiin rakenteisiin. Lehteä toimitettiin Münchenin liberaalissa ilmapiirissä, ja sen kirjoittajakuntaan kuuluivat muun muassa Thomas Mann, Rainer Maria Rilke ja Frank Wedekind.

Vuonna 1898 keisari Vilhelm II sai tarpeekseen Simplicissimuksen ilkkuvasta tyylistä. Langen joutui pakenemaan Sveitsiin ja sai 30 000 Saksan markan sakot. Lehden kuvittaja Thomas Theodor Heine tuomittiin kuudeksi kuukaudeksi ja toimittaja Frank Wedekind seitsemäksi kuukaudeksi vankilaan. Vuonna 1906 toimittaja Ludwig Thoma tuomittiin kuuden kuukauden vankeuteen papiston loukkaamisesta. Oikeusjutut kasvattivat lehden suosiota entisestään, ja sen levikki oli suurimmillaan 85 000 kappaletta.

Kun Saksa liittyi ensimmäiseen maailmansotaan vuonna 1914, Simplicissimuksen aiemmin kärkäs sävy laimentui ja se alkoi tukea sotaan osallistumista. Lehden lopettamista ehdittiin jo harkita, mutta julkaisemista päätettiin kuitenkin jatkaa. Simplicissimus muuttui sen jälkeen voimakkaan poliittiseksi, mikä näkyi ennen kaikkea lehden julkaisemissa kuvissa, joiden tekijöinä olivat monet tunnetut taiteilijat, esimerkiksi George Grosz, Käthe Kollwitz ja John Heartfield. Natsien noustua valtaan lehti alkoi myötäillä heidän politiikkaansa. Lopulta Simplicissimus lakkautettiin vuonna 1944. Lehteä ryhdyttiin julkaisemaan uudelleen vuonna 1954. Lopullisesti Simplicissimus lakkasi ilmestymästä vuonna 1967.

Lähteet
-------

1. 1 2 3  Simplicissimus *Store norske leksikon*. snl.no. Viitattu 29.1.2021. (norjaksi)
2. 1 2 3 4  Simplicissimus, fräck satir Nationalmuseum. Viitattu 28.1.2021. (ruotsiksi)
**Portugalin ralli 1973** oli rallin MM-sarjan kolmas kaudella 1973 ja se ajettiin 13. maaliskuuta–18. maaliskuuta 1973 Portugalissa Estorilin ympäristössä. Osa rallin erikoiskokeista ajettiin kestopäällysteellä, vaikka pääasiallisesti kyse oli sorarallista. Rallin virallinen nimi oli TAP Rali Internacional. Vuoden 1973 kisa oli järjestyksessään seitsemäs Portugalin ralli. Tämä vuosi oli ensimmäinen, jolloin ajettiin rallin MM-sarjaa. Rallin MM-sarjassa oli vain valmistajien mestaruus eikä kuljettajien mestaruutta vielä jaettu.

Kilpailussa ajettiin 32 erikoiskoetta joiden yhteispituus oli 397,50 km ja siirtymätaipaleineen rallin yhteispituus oli 2 820,40 km

Lopputulokset
-------------

Ralliin starttasi 79 autokuntaa, joista maaliin asti ajoi 23

| Sijoitus | Kuljettaja | Kartanlukija | Auto | Aika | Ero |
| --- | --- | --- | --- | --- | --- |
| 1. | Ranska Jean-Luc Thérier | Ranska Jacques Jaubert | Alpine-Renault A110 1800 | 5.42.16 | 0.0 |
| 2. | Ranska Jean-Pierre Nicolas | Ranska Michel Vial | Alpine-Renault A110 1800 | 5.48.57 | +6.41 |
| 3. | Portugali Francisco Romãozinho | Portugali José Bernardo | Citroen DS 21 | 6.07.48 | +25.32 |
| 4. | Portugali Luís Netto | Portugali Manuel Coentro | Fiat Abarth 124 Rallye | 6.40.40 | +28.24 |
| 5. | Portugali Américo Nunes | Portugali António Morais | Porsche 911 Carrera RS | 6.17.00 | +34.44 |
| 6. | Portugali António Borges | Portugali António Lemos | Alpine-Renault A110 1800 | 6.41.00 | +58.44 |
| 7. | Portugali Mêquêpê | Portugali Jorge Mira Amaral | Opel Ascona 19 SR | 6.51.40 | +1.09.24 |
| 8. | Portugali António Martorell | Portugali Augusto Roxo | Opel Ascona 19 SR | 6.56.09 | +1.13.53 |

Ryhmän 2 voittoon ajoi Francisco Romãozinho ja ryhmän 1 Mêquêpê.

Lähteet
-------

1. 1 2
2. ↑

PortugaliRallin maailmanmestaruussarjan Portugalin rallit

|  |  |
| --- | --- |
| 1970-luku | 
* 1973
* 1974
* 1975
* 1976
* 1977
* 1978
* 1979

 |
| 1980-luku | 
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989

 |
| 1990-luku | 
* 1990
* 1991
* 1992
* 1993
* 1994
* 1995
* 1997
* 1998
* 1999

 |
| 2000-luku | 
* 2000
* 2001
* 2007
* 2009

 |
| 2010-luku | 
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019

 |
| 2020-luku | 
* ~~2020~~
* 2021
* 2022
* 2023

 |
Tominianin piiri Malin kartalla.
**Tominianin piiri** (ransk. *Cercle de Tominian*) on paikallishallintoalue Malin Ségoun alueella. Sen pinta-ala on 6 573 neliökilometriä. Asukkaita on 219 900 henkeä.

Tominianin piiri rajoittuu pohjoisessa Moptin alueeseen, idässä ja kaakossa Burkina Fasoon, etelässä Sikasson alueeseen sekä lännessä Ségoun alueen Sanin piiriin. Seutu kuuluu Sudanin ja Sahelin siirtymävyöhykkeeseen.

Piiriin kuuluu 12 maalaiskuntaa: Bénéna, Diora, Fangasso, Koula, Lanfiala, Mafouné, Mandiakuy, Ouan, Sanékuy, Timissa, Tominian ja Yasso. Hallinnollinen keskus on Tominian. Kyliä on yhteensä 317. Asukkaat ovat etupäässä boboja (bwa), markoja (dafing), dogoneja ja fulbeja.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, fonio, maissi ja riisi sekä myyntiin menevät maapähkinä, seesami ja lehmänpapu. Kotieläimiä ovat naudat, vuohet, aasit, lampaat, siat ja hevoset. Nuoriso hakeutuu ansiotöihin Bamakoon, Ségouhun ja Sikassoon.

Lähteet
-------

1. 1 2 3 4  Synthèse des Plans de Sécurité Alimentaire des Communes de Cercle de Tominian 2008–2012 *csa-mali.org*.  2008. Viitattu 16.6.2012. (ranskaksi)
2. ↑  Resultats provisoires RGPH 2009 (Région de Ségou) *instat.gov.ml*.  Arkistoitu 22.7.2011. Viitattu 16.6.2012. (ranskaksi)
3. ↑  Loi N°99-035 du 10 Aout 1999 Portant Création des Collectivités Territoriales de Cercles et de Régions *matcl.gov.ml*.  Arkistoitu 9.3.2012. Viitattu 16.6.2012. (ranskaksi)
*Hakusana "sherpa" ohjaa tänne. SHERPA on myös kantorakettiin liitettävä hyötykuorma-adapteri.*
Nepalilainen šerpa.
**Šerpat** ovat Nepalissa Himalajan vuoristossa asuva kansa. Šerpojen puhuma šerpan kieli kuuluu tiibetiläis-burmalaiseen kieliryhmään.

Šerpat tunnetaan erityisesti Himalajan vuoristoalueen oppaina ja hyvinä vuorikiipeilijöinä.. Vaikka termiä šerpa käytetään nykyään viittaamaan yleisesti kaikkiin Himalajalla kantajina toimiviin ihmisiin, useat etniset šerpat ovat tarkkoja erosta: etniset šerpat toimivat useammin enemmän oppaina kuin kantajina ja näin ansaitsevat korkeampia palkkioita kuin muut kantajat.*lähde?*

Joidenkin tutkimusten mukaan šerpat ovat maailman parhaimpia kantajia, koska he käyttävät energiaansa tehokkaammin kuin esimerkiksi afrikkalaisnaiset, joita useimmissa tutkimuksissa pidetään tehokkaimpina kantajina. Jotkut šerpat pystyvät kantamaan kaksi kertaa oman painonsa verran tavaraa. Kyky kantaa tehokkaasti painavia kuormia on mahdollisesti kehittynyt šerpojen elintapojen mukaan, koska he usein kantavat yli sadan kilometrin matkoja tuotteitaan myytäviksi kaupunkien toreille ja heidän vähärasvainen ruokavalionsa parantaa hapen hyväksikäyttöä. Šerpoilla oletetaan olevan monia tyypin I lihaskuituja, jotka eivät väsy nopeasti.

Tunnettuja šerpoja
------------------

* Tenzing Norgay – kiipesi ensimmäisenä Mount Everestin huipulle Edmund Hillaryn kanssa
* Pemba Dorjie ja Lhakpa Gelu tunnetaan heidän viime vuosien aikoina tekemistään ennätyksistä Mount Everestin huiputtamisessa.
* Apa Sherpa on 11. toukokuuta 2011 mennessä kiivennyt Mount Everestin huipulle 21 kertaa, eli useammin kuin kukaan muu.

Lähteet
-------

1. ↑  Sherpa *Ethnologue*. Viitattu 30.7.2014. (englanniksi)
2. ↑  
*Otavan Iso Fokus, osa 6*, s. 3770. šerpat. Helsinki: Kustannusosakeyhtiö Otava, 1974. ISBN 951-1-01236-3. suomi
3. ↑  Tieteen Kuvalehti 9/2006 s.9
4. ↑  Super sherpa kiipesi Everestin huipulle 21. kerran  11.5.2011. Turun Sanomat. Viitattu 12.5.2011. [vanhentunut linkki]

Aiheesta muualla
----------------

* Kuvia tai muita tiedostoja aiheesta **Šerpat** Wikimedia Commonsissa
**Šest** (ven. Шесть) on Luoteis-Venäjällä Pihkovan alueella virtaava joki, joka on Velikajan sivujoki.

Joen kulku
----------

Šestin alkulähde on Kamenetsin järvi, joka sijaitsee Bežanitsyn ylänkön luoteispuolella Opotškan piirissä. Ylängöllä on paljon muitakin järviä alueella, joka kohoaa yli sata metriä Velikajan alangon yläpuolelle. Aluksi järven laskuoja yhtyy muiden alueen järvien, kuten esimerkiksi Belaja Vodan, Dolgojen ja Ostrovnjan, laskuojien kanssa ja virtaa ensin länteen päin pienen Duhnovon kylän (ven. Духново) ohi. Täällä siihen yhtyy lounaasta Duhnovon läpi virtaava toinen ylänköjoki Tšernitška (ven. Черничка). Tämän jälkeen Šest kääntyy kaartaen kohti luodetta. Laskeutuessaan alas ylängöltä, siihen yhtyy idästä Kuhinosta alkava kolmas ylänköjoki Gljadnja (ven. Глядня). Samalla Šest toimii Novorževin ja Opotškan piirien rajajokena. Alangolla on aikoinaan raivattu laajalti peltomaata, mutta niitä ei enää viljellä kuin satunnaisesti. Šestiin yhtyykin ennen Vakinon kylää (ven. Вакино) etelästä tuleva Gvozdnja (ven. Гвоздня), joka saa paljon vettä alueen suo- ja pelto-ojista. Šest jatkaa alangolla luoteeseen Puškinskije Goryn piiriin ja kääntyy Gorelikin kylän kohdalla (ven. Горелик) kohti länttä. Se yhtyy Velikajaan Vyšesin (ven. выше) kohdalla.

Valuma-alue ja sivujoet
-----------------------

Šest sijaitsee Narvanjoen vesistöalueessa Velikajan valuma-alueella. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Velikajan sivujoen Šestin valuma-alue sijaitsee kokonaan Pihkovan alueella, jossa se kerää vedet Puškinskije Goryn-, Novorževin- ja Opotškan piirien alueilta. Valuma-alueen pinta-ala on 450 neliökilometriä. Šestin suurimpia sivujokia on esitelty alla taulukossa.

| yhtyy Šestan (km suusta) | nimi | nimi(ven. ) | pituus(km) | valuma-alue(km²) | lähde |
| --- | --- | --- | --- | --- | --- |
| 24 | Gvozdnja | Гвоздня | 17 |  | 1 |
| 41 | Gljadnja | Глядня | 16 |  | 1 |
| 51 | Tšernitška | Черничка | 13 |  | 1 |
|

Lähteet: 1 = 

Joen valuma-alueella on joitakin järviä: Belaja Voda (ven. Белая Вода), Dolgoje (ven. Долгое) ja Ostrovnja (ven. Островня).

Hallintoalue
------------

Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (ven. Балтийский бассейновый округ). Joen vesistörekisterin numero on 01030000112102000027888. Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen.

Huomautuksia
------------

1. 1 2 3 4  Teksti on osittain käännös venäjänkielisestä artikkelista ru:Шесть (река), jonka tiedot on vielä tarkistamatta muista lähteistä.

Lähteet
-------

1. 1 2 3 4 5 6  Šest (*textual.ru*) *Venäjän valtion vesistötietokanta*. Viitattu 14.12.2019. (venäjäksi)
2. 1 2 3 4  Neuvostoajan kartta: O-35-Д, Псков (Pihkova), 1:200 000

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: ru:Шесть (река)
**Tetjana Viktorivna Tereštšuk-Antypova** (ukr. Тетяна Вікторівна Терещук-Антипова, s. 11. lokakuuta 1969) on ukrainalainen 400 metrin aitajuoksija.

Tereštšuk-Antypova kilpaili Göteborgin MM-kisoissa 1995, joissa sijoittui 400 metrin aidoissa viidenneksi ajalla 54,94. Seuraavana vuonna hän karsiutui Atlantan olympialaisissa välierissä. 1997 hän juoksi neljä Ukrainan ennätystä peräkkäisissä kilpailuissa 12 päivän sisällä. Samana vuonna hän voitti Universiadit, sijoittui neljänneksi Ateenan MM-kisoissa ajalla 53,81 ja kolmanneksi GP-finaalissa. Seuraavana vuonna hän voitti Euroopan cupin ja EM-pronssia Budapestin EM-kisoissa. Vuonna 1999 hän oli seitsemäs Sevillan MM-kisoissa ja neljäs GP-finaalissa.

Tereštšuk-Antypova voitti vuonna 2000 Euroopan cupin. Samana vuonna Sydneyn olympialaisissa hän juoksi viidenneksi. Seuraavana vuonna hän sijoittui toiseksi GP-finaalissa. 2003 hän oli Pariisin MM-kisoissa viides ja IAAF:n yleisurheilufinaalissa neljäs. Ateenan olympialaisissa 2004 Tereštšuk-Antypova voitti olympiapronssia ajalla 53,44. Kauden lopussa IAAF:n yleisurheilufinaalissa 2004 hän oli toinen. Seuraavana vuonna hän sijoittui seitsemänneksi sekä Helsingin MM-kisoissa että IAAF:n yleisurheilufinaalissa. Vuonna 2006 hän oli kolmas Euroopan cupin superliigassa, Göteborgin EM-kisoissa sekä IAAF:n yleisurheilufinaalissa. Kauden lopussa yleisurheilun maailmancupissa hän oli neljäs.

Ennätykset
----------

* 200 metrin juoksu: 24,03 (1997)
* 100 metrin aitajuoksu: 13,12 (1998)
* 400 metrin aitajuoksu: 53,37 (2004)

Lähteet
-------

* Tetjana Tereštšuk-Antipova Kansainvälinen yleisurheiluliitto.  (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |


1. ↑  Tetjana Tereštšuk-Antipova *Olympedia*.  (englanniksi)
**Pomenia** on Petronella Grahnin luoma satumaailma, joka sai alkunsa Grahnin omille lapsilleen keksimistä iltasaduista. Ensimmäinen Pomenian satukirja **Keijun taikapöly** julkaistiin omakustanteena v. 2015. Pomeniasta oli alun perin suunnitteilla mobiilipeli, mutta peliyhtiö ajautui vaikeuksiin juuri ennen pelin suunniteltua julkaisua ja peli jäi julkaisematta. Sittemmin Pomenian tarinasta on tehty animaatiosarja- ja elokuvasopimus eurooppalaisen tuotantoyhtiön kanssa. Pomenia-kirjasarja perustuu Petronella Grahnin kertomuksiin ja hän myös kuvittaa kirjat. Toisena kirjoittajana on toiminut Päivi Tuulikki Koskela.

Kumma-kustannus julkaisi ensimmäisen Pomenia-kirjan syksyllä 2020. Sarjassa on julkaistu alle kouluikäisille suunnattuja kuvakirjoja ja saturomaaneja kouluikäisille. Kirjojen lisäksi Pomenia-aineistoon kuuluu pedagogista materiaalia kuten tunnetaitokortteja ja lautapeli. Marraskuussa 2020 Mitä Suomi lukee -listalla lasten ja nuorten kirjojen kategoriassa *Taikapölyn salaisuus* oli viidenneksi myydyin ja *Taikamaailman suuri seikkailu* seitsemänneksi myydyin teos.

Pomenia-kirjat
--------------

* *Taikapölyn salaisuus*. kuvakirja. Jyväskylä: Kumma, 2020. ISBN 978-952-370-017-8.
* *Taikamaailman suuri seikkailu*. saturomaani. Jyväskylä: Kumma, 2020. ISBN 978-952-370-019-2.
* *Taikamaailma vaarassa*. saturomaani. Jyväskylä: Kumma, 2021. ISBN 978-952-370-090-1.
* *Taikamaailman kätketty salaisuus*. saturomaani. Jyväskylä: Kumma, 2021. ISBN 978-952-370-169-4.
* *Sisu Sukkela sankarina*. kuvakirja. Jyväskylä: Kumma, 2021. ISBN 978-952-370-109-0.
* *Ruttu Rusinalle ei ryttyillä*. kuvakirja. Jyväskylä: Kumma, 2023. ISBN 978-952-370-364-3.  (Ilmestyy toukokuussa 2023)

Lähteet
-------

1. ↑  Lehti, Liisa: "Mies kysyi, olenko seonnut" – 6 lapsen äiti keksi parhaan kasvatusniksin ja oman juttunsa samalla kertaa.  *Iltalehti*, 24.10.2020. Artikkelin verkkoversio. Viitattu 26.4.2023.
2. ↑  Tuotesarja Pomenia-sarja *Kummakustannus.fi*. Viitattu 26.4.2023.
3. ↑  Mitä Suomi lukee -lista, marraskuu 2020 (pdf) (Kirjakauppaliiton kokoama tilasto) *Kirjavalitys.fi*.  11/2020. Viitattu 26.4.2023.

Aiheesta muualla
----------------

* Pomenian verkkosivut
|  |
| --- |
|  |
| Osa artikkelisarjaa |
| Kristinusko maittain |
|  |
| Afrikka
* Egypti
 |
| Aasiassa
* Intia
 |
| Etelä-Amerikka
* Argentiina
* Bolivia
* Brasilia
* Chile
* Kolumbia
* Paraguay
* Peru
* Uruguay
 |
| Eurooppa
* Alankomaat
* Albania
* Armenia
* Belgia
* Espanja
* Irlanti
* Italia
* Itävalta
* Kreikka
* Kroatia
* Latvia
* Liettua
* Malta
* Pohjoismaat
	+ Islanti
	+ Norja
	+ Ruotsi
	+ Suomi
	+ Tanska
* Portugali
* Puola
* Ranska
* Romania
* Saksa
* Serbia
* Slovakia
* Slovenia
* Sveitsi
* Tšekki
* Ukraina
* Unkari
* Venäjä
* Viro
* Yhdistynyt kuningaskunta
 |
| Lähi-Itä
* Iran
* Israel
* Jordania
* Kypros
* Libanon
* Syyria
* Turkki
 |
| Pohjois-Amerikka
* Kanada
* Yhdysvallat
 |
| Oseania
* Australia
 |
| * n
* k
* m
 |

Tämä artikkeli kertoo **kristinuskosta Argentiinassa**. Argentiinan suurin kirkkokunta on roomalaiskatolinen kirkko, johon kuuluu 62,9 prosenttia väestöstä. Toinen merkittävä kirkkokunta on evankelikaaliset kirkot, erityisesti helluntaiherätys, johon kuuluu 13 prosenttia väestöstä. Muihin evankelikaalisiin kirkkoihin kuuluu 2,3 prosenttia. Jehovan todistajiin kuuluu 1,4 prosenttia argentiinalaisista.

Historia
--------

Argentiina on historiallisesti katolinen maa. Protestanttiset kirkot kehittyivät 1800-luvulla Saksasta, Pohjoismaista ja Pohjois-Amerikasta tulleen lähetystyön ansiosta. Siirtolaiset Itä-Euroopasta ja Lähi-idästä toivat ortodoksisuuden Argentiinaan. Helluntaiherätys alkoi kukoistamaan Argentiinassa 1900-luvulla. Samalla myös katoliseen kirkkoon syntyi karismaattinen liike.

Kirkkojenväliset järjestöt
--------------------------

Argentiinassa on useita kirkkojenvälisiä järjestöjä. Merkittävimmät ovat Evankelisten kirkkojen liitto, Argentiinan evankelisten kirkkojen allianssi, Evankelinen helluntailiitto sekä Ekumeeninen kristillisten kirkkojen komissio.

Lähteet
-------

1. ↑  Countries: Argentina *Central Intelligence Agency: World Factbook*. Viitattu 27.7.2023. (englanniksi)
2. 1 2  Maat: Argentiina *World Council of Churches*. Viitattu 27.7.2023. (englanniksi)
**Lääketieteen tautiluokitus** on kansallinen ja kansainvälinen sopimus tautien nimeämisestä ja luokittelusta. Nykyisin sitä ylläpitää maailmanlaajuisesti Maailman terveysjärjestö WHO ja Suomessa STAKES lääkintöhallituksen loputtua. Pohjoismaat koordinoivat sanastoa ja käytäntöjä myös keskenään. 

Tauteja alettiin luokitella luonnontieteellisen tutkimuksen luokitellessa muitakin eliöitä 1500-luvulta alkaen. Ranskalainen lääkäri ja Carl von Linnén pitkäaikainen kirjeenvaihtotoveri François Boissier de Sauvages de Lacroix julkaisi vuonna 1768 teoksen *Nosologia methodica*, jossa sairaudet jaettiin kymmeneen luokkaan, 295 sukuun ja 2 400 lajiin. Suomessa Johan Haartman julkaisi tautiluokituksensa *Sciagraphia morborum* vuosina 1779–1781.

Nykyinen kansainvälinen tautiluokitus periytyy kuitenkin hallinnollisista lähtökohdista: tilastotieteilijöiden 1800-luvun puolivälissä kuolinsyiden tilastoimiseen kehitettämistä luetteloista. Ensimmäinen kansainvälinen kuolinsyyluettelo *International List of Causes of Death* (ICD) vuodelta 1893 sisälsi 161 nimikekoodia. Sen jälkeen luetteloa tarkistettiin noin kymmenen vuoden välein. 1930- ja 1940-luvulla todettiin, että tarvitaan luokitteluperuste myös muita kuin kuolemaan johtaneita tauteja varten. Maailman terveysjärjestö WHO vahvisti vuonna 1948 ensimmäisen tällaisen luokittelun, *International Classification of Diseases, Injuries and Causes of Death* (ICD-6), jossa oli jo 952 nimikettä. Vuonna 1975 luetteloa ja sen rakennetta uudistettiin erikoisasiantuntijoiden vaatimuksesta paljon, ja uudessa luettelossa (ICD-9) oli 6 701 nimikettä. Vuonna 1996 valmistui suomenkielinen versio WHO:n vuonna 1989 vahvistamasta tautiluokituksesta ICD-10, jossa nimikekoodeja on 12 420. ICD-11 on ollut tarkoitus ottaa käyttöön kansainvälisesti vuonna 2018.

Katso myös
----------

* International Statistical Classification of Diseases and Related Health Problems
* DSM

Lähteet
-------

* Tautinimistöjen kansainvälinen kehittämistyö (Arkistoitu – Internet Archive) lahtelaisen lääketieteen historioitsijan Arno Forsiuksen (LKT) kirjoitus 8/2006

### Viitteet

1. ↑  Arkistoitu kopioICD-10-tautiluokitus ja tartuntatautien ilmoittaminen *Kansanterveyslehti 2/1996*.  1996. Kansanterveyslaitos (nykynimeltään Terveyden ja hyvinvoinnin laitos, THL).  Arkistoitu 3.11.2010. Viitattu 12.1.2017.
2. ↑  ICD-11 Beta Draft (vaatii rekisteröitymisen)  2017. Maailman terveysjärjestö (WHO), who.int. Viitattu 12.1.2017. (englanniksi)
3. ↑  The 11th Revision of the International Classification of Diseases (ICD-11) is due by 2018!  2016. Maailman terveysjärjestö (WHO), who.int. Viitattu 12.1.2017. (englanniksi)

Aiheesta muualla
----------------

* THL: Tautiluokitus ICD-10
* Haku suomenkielisestä tautiluokituksesta (ICD-10)
Ritarikunnan tunnuksia
**Chula Chom Klaon ritarikunta** (thaiksi เครื่องราชอิสริยาภรณ์จุลจอมเกล้า) on thaimaalainen ritarikunta. Se perustettiin 16. marraskuuta 1873 kuningas Rama V:n käskystä. Ritarikunnan perustamisella haluttiin muistaa Chakri-dynastian valtaannousun 90. juhlavuotta. Ritarikunnann vaaleanpunainen nauha viittaa tiistaihin, jolloin Rama V syntyi.

Kunnianosoitusta myönnetään kiitollisuuden osoituksena kuninkaan hyväksi tehdyistä palveluksista kuningasperheen jäsenille, valtion virkamiehille ja ulkomaalaisille valtionpäämiehille.

Kunnianosoitusta jaetaan 7 luokassa:

* suurketju
* suurristi
* suurkomentaja
* komentaja
* suurkumppani
* nuorempi kumppani
* jäsen

Lähteet
-------

1. 1 2  ODM of Thailand: Order of Chula Chom Klao *medals.org.uk*.  2023. Viitattu 27.7.2023. (englanniksi)
2. ↑  Thailand, Kingdom. A Most Illustrious Order of Chula Chom Klao in Gold, Grand Cross Badge *emedals.com*.  2023. Viitattu 27.7.2023. (englanniksi)
3. ↑  Order of Chula Chom Klao, Grand Cross, I Class *Medalbook*. Viitattu 27.7.2023. (englanniksi)
|  |
| --- |
|  |
| Osa artikkelisarjaa |
| Kristinusko maittain |
|  |
| Afrikka
* Egypti
 |
| Aasiassa
* Intia
 |
| Etelä-Amerikka
* Argentiina
* Bolivia
* Brasilia
* Chile
* Kolumbia
* Paraguay
* Peru
* Uruguay
 |
| Eurooppa
* Alankomaat
* Albania
* Armenia
* Belgia
* Espanja
* Irlanti
* Italia
* Itävalta
* Kreikka
* Kroatia
* Latvia
* Liettua
* Malta
* Pohjoismaat
	+ Islanti
	+ Norja
	+ Ruotsi
	+ Suomi
	+ Tanska
* Portugali
* Puola
* Ranska
* Romania
* Saksa
* Serbia
* Slovakia
* Slovenia
* Sveitsi
* Tšekki
* Ukraina
* Unkari
* Venäjä
* Viro
* Yhdistynyt kuningaskunta
 |
| Lähi-Itä
* Iran
* Israel
* Jordania
* Kypros
* Libanon
* Syyria
* Turkki
 |
| Pohjois-Amerikka
* Kanada
* Yhdysvallat
 |
| Oseania
* Australia
 |
| * n
* k
* m
 |

Tämä artikkeli kertoo **kristinuskosta Boliviassa**. Bolivian suurin kirkkokunta on roomalaiskatolinen kirkko, johon kuuluu 70 prosenttia väestöstä. Toinen merkittävä kirkkokunta on evankeliset kirkot joihin kuuluu 14,5 prosenttia väestöstä. Adventisteihin kuuluu 2,5 prosenttia bolivialaisista.

Historia
--------

Boliviassa oli pitkään edistyneitä kulttuureita, jotka katosivat 1200-luvulla. Alue oli osa Inka-imperiumia kun Espanja valloitti sen 1500-luvun alussa. Boliva itsenäistyi vuonna 1825. Katolinen kirkko perustettiin maahan Espanjan kolonisaation aikaan ja sen on säilynyt maan enemmistökirkkona.

Protestanttinen lähetystyö saapui 1800-luvun lopulla ja 1900-luvun alussa. Bolivian suurimmat evankeliset kirkot ovat adventtikirkko sekä Evankelis-Kristillinen liitto. Helluntaiherätys ja pyhityskirkot muodostavat noin 30 prosenttia evankelisista kirkoista.

Lähteet
-------

1. ↑  Countries: Bolivia *Central Intelligence Agency: World Factbook*. Viitattu 27.7.2023. (englanniksi)
2. 1 2  Maat: Bolivia *World Council of Churches*. Viitattu 27.7.2023. (englanniksi)
**Nikolai Anatoljevitš Kovaljov** (ven. Николай Анатольевич Ковалёв, s. 28. lokakuuta 1986 Vesjolyi) on venäläinen säilämiekkailun olympiamitalisti, maailmanmestari ja Euroopan-mestari. 177 senttimetriä pitkä ja 73 kilogrammaa painava oikeakätinen Kovaljov edustaa Pietarin Dynamoa.

Kovaljov saavutti pronssia vuoden 2012 kesäolympialaisista Lontoosta henkilökohtaisesta kilpailusta ollen myös neljäs joukkuekilpailussa. Vuoden 2008 kesäolympialaisissa hän oli niin ikään joukkuekilpailun neljäs ja henkilökohtaisen kilpailun 26:s. MM-kilpailuista Kovaljov on saavuttanut kolme kultaa, kaksi hopeaa ja yhden pronssin. Mitaleista yksi kulta ja yksi hopea ovat henkilökohtaisia. EM-kilpailuista Kovaljovilla on kaksi kultaa ja kaksi pronssia. Vuoden 2013 kesäuniversiadeista Kazanista hän voitti kultaa joukkuekilpailusta.

Kovaljov on naimisissa ja hänellä on kaksi lasta. Hänen valmentajaan toimii Vladimir Djatšenko.

Lähteet
-------

1. 1 2
2. 1 2   (Arkistoitu – Internet Archive)
3. ↑
**Vapaakauppa-alue** tai **erikoistalousalue** (englanniksi *Free Trade Zone (FTZ)*, *Export Processing Zone (EPZ)* tai *Special Economic Zone*), on alue, jolla toimivat yritykset saavat vero- ja tullihelpotuksia ja joilla vallitsee väljempi työnlainsäädäntö. Vapaakauppa-alueille pyritään houkuttelemaan ulkomaisia investointeja varsinkin työvoimaintensiivisille aloille. Vapaakauppa-alueet sijaitsevat yleensä kehitysmaissa ja usein niiden köyhimmillä alueilla, jossa ulkomaalaisten investointien toivotaan vähentävän köyhyyttä. Ensimmäiset Vapaakauppa-alueet perustettiin Latinalaisessa Amerikassa 1920-luvulla.

Vapaakauppa-alueita oli vuonna 1999 noin 3000 116 maassa ja ne työllistivät 43 miljoonaa ihmistä. Alueiden tärkeimmät tuotteet ovat vaatteet, kengät, urheiluvarusteet, elektroniikka ja lelut. Kiina perusti useita erikoistalousalueita 1980-luvulla houkutellakseen investointeja ja myöhemmin alueita on perustettu muun muassa Intiaan etenkin teknologiateollisuuden tarpeisiin. Euroopassa talousalueita on perustettu muun muassa Puolaan, Unkariin ja Venäjälle.

Vapaakauppa-alueita on kritisoitu siitä, että niillä toimivat yritykset riistävät työvoimaa lainsäädännön väljyyden vuoksi. Työläisten kokoontumis- ja järjestäytymisoikeutta rajoitetaan ja palkat ovat huonoja.. Työläisten oikeuksien lisäksi Vapaakauppa-alueilla on myös muuta maata väljemmät ympäristösäädökset. Esimerkiksi Intiassa erityistalousalueita koskeva SEZ-laki tuli voimaan vuonna 2006, jonka seurauksena näillä alueilla tapahtuva tuotantoa kannustettiin joustavalla hallinnolla, sekä vero- ja muilla eduilla. Intian Vapaakauppa-alueilla elektroniikkateollisuudessa on todettu laajoja epäkohtia: työvoima on suureksi osaksi nuoria ja perheettömiä, jotka työskentelevät määräaikaisissa työsuhteissa ja saavat elämiseen riittämätöntä palkkaa. Myös järjestäytymisoikeuksissa on todettu puutteita.

Nykyiset
--------

*Pääartikkeli: Luettelo vapaakauppa-alueista*

Lähteet
-------

1. ↑  Työtä polkuhintaan  8.6.2006. Ahjo - Metallityöväen jäsenlehti.  Arkistoitu 15.9.2007. Viitattu 10.6.2009.
2. 1 2  Phony Equality - Labour standards of mobile phone manufacturers in India. (PDF)  13.9.2011. Finnwatch ry, Cividep & SOMO.  (englanniksi)
**Matti Efer "Efraim" Harju** (4. kesäkuuta 1889 Kälviä – 17. heinäkuuta 1977 Kaarlela) oli suomalainen keskimatkojen juoksija ja kestävyysjuoksija. Hän edusti Kälviän VK:ta ja Kälviän Tarmoa, ja oli pituudeltaan lähteestä riippuen 175 tai 178 cm.

Harju keskeytti Tukholman olympialaisten 1912 maastojuoksukilpailun, eikä näin ollen kuulunut Suomen hopeajoukkueeseen joukkuekilpailussa, johon laskettiin joukkueen kolmen parhaan juoksijan tulos. Hän karsiutui samoissa kilpailuissa alkuerissä sekä 1 500 metrillä että 3 000 metrin joukkuekilpailussa.

Harjun ennätys 1 500 metrillä oli 4.13,0 ja 3 000 metrillä 9.03,0, molemmat vuodelta 1912.

Lähteet
-------

1. 1 2 3 4 5  Efraim Harju *sports-reference.com*.  Arkistoitu 12.11.2012. Viitattu 27.6.2017. (englanniksi)
2. ↑  Efraim Harju Tilastopaja (vaatii kirjautumisen, maksullinen palvelu).
3. ↑  Athletics at the 1912 Stockholm Summer Games: Men's Cross-Country, Team *sports-reference.com*.  Arkistoitu 7.2.2009. Viitattu 27.6.2017. (englanniksi)
**Lepäävä poika** on Magnus Enckellin hiili- ja vesivärityö pahville liimatulle paperille vuodelta 1892. Työ lahjoitettiin Ateneumin taidemuseolle 1893. 

*Lepäävästä pojasta* näkyy, että Magnus Enckell oli symbolisten kysymysten äärellä. Hän halusi korostaa jotain muuta kuin koreilua; hänen välineitään olivat viiva ja värin niukkuus, joiden yhdistymisen kautta asian täytyi tulla esille. 
Enckell haki ihmisen persoonallisuutta ja oli kiinnostunut puberteetti-ikäisistä. Hän näki esipuberteetin aikana, jolloin ihminen on puhtaimmillaan ja ihminen, jumaluus sekä luonto ovat yhtä. *Lepäävä poika* -piirustuksessa esipuberteettinen poika, tuon suuren viisauden haltija, pohtii asioita pieluksellaan leväten.

Enckell kirjoitti tavoitteestaan: "Persoonallisuutta, joka loistaa ihmisen sisältä, eikä vaihtele joka säässä, sitä etsin". 

Keväällä 1891 Enckellin taiteelle oli Pariisin matkalla suuri merkitys. Hän opiskeli tuolloin Académie Julianissa, jolloin hän oli keskellä ajan muotivirtausta, symbolismia ja siihen liittyviä asioita.

Lähteet
-------

* Timo Huusko: Magnus Enckell: Lepäävä poika. Teoksessa Ateneum-opas. Toim. Timo Huusko, 2007, s. 48.

Aiheesta muualla
----------------

* Teos Suomen Kansallisgallerian sivuilla: Kokoelmat: Lepäävä poika.
***Lepuropetalon spathulatum*** on kelaskasvien (Celastraceae) heimoon kuuluva kasvilaji. Se on yksi maailman pienimmistä maalla kasvavista koppisiemenisistä kasveista.

*Lepuropetalon spathulatum* on pieni ruoho, joka kasvaa korkeimmillaan 3 cm korkeaksi. Lehdet sijaitsevat ruusukkeena ja ovat tavallisesti punapilkullsia. Lehtilavat ovat 3–10 mm pitkiä sekä 1–2 mm leveitä. Kukkaperät ovat 0,5–3 mm pitkiä. Kukkien verholehdet ovat 1–1,5 mm pitkiä ja terälehdet 0–0,4 mm. *Lepuropetalon spathulatum* kukkii keväällä. Hedelmänä on 1,3–1,6 mm pitkä kota. Siemenet ovat 0,2–0,3 mm pitkiä ja niissä ei ole endospermiä.

*Lepuropetalon spathulatum* kasvaa märällä kivennäismaalla, hiekkapohjaisissa puroissa, graniittipaljastumilla, hiekka- tai sorapohjaisilla alustoilla sekä erilaisilla häirityillä kasvupaikoilla. Lajia tavataan 0–300 metrin korkeudella merenpinnasta. *Lepuropetalon spathulatum* kasvaa luonnossa Pohjois- ja Etelä-Amerikassa. Lajia tavataan Yhdysvalloissa, Meksikossa, Chilessä ja Uruguayssa.

Lähteet
-------

* Flora of North America: *Lepuropetalon spathulatum* (englanniksi)

Aiheesta muualla
----------------

* Integrated Taxonomic Information System (ITIS): *Lepuropetalon spathulatum* (englanniksi)
* Global Biodiversity Information Facility (GBIF): *Lepuropetalon spathulatum* (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q2389836
* AoFP: 3172
* APA: 3389
* CoL: 6PQ9B
* EoL: 583269
* FNA: 220007512
* GBIF: 3032890
* iNaturalist: 164557
* IPNI: 791803-1
* IRMNG: 10204093
* ITIS: 24387
* NatureServe: 2.141366
* NCBI: 23255
* Open Tree of Life: 78653
* Plant List: tro-29100409
* PLANTS: LESP
* POWO: urn:lsid:ipni.org:names:791803-1
* Tropicos: 29100409
* WFO: wfo-0001135539

 |

 |
Malli leptiinin rakenteesta
**Leptiini** (kreikan kielen sanasta λεπτός eli leptós, laiha) on rasvakudoksen vereen erittämä kylläisyyshormoni, joka säätelee ruokahalua ja elimistön energiankäyttöä. Leptiini löytyi vuonna 1994.

Leptiini kertoo hypotalamuksen kautta keskushermostolle kehon varastorasvan määrästä. Leptiinin määrän lisääntyessä ruokahalu vähenee ja leptiinin vähetessä syntyy näläntunne. Lisäksi leptiini vaikuttaa eläinten ja ihmisten aktiivisuuteen. Leptiini vaikuttaa ruokahaluun ja aktiivisuuteen yhdessä insuliinin ja melatoniinin kanssa. Leptiini estää insuliinin ja kortisolin erittymistä. Leptiini hillitsee ruokahalua ja nälkää ja vaikuttaa tyreotropiinin (TSH) ja kortikotropiinin (ACTH) erittymiseen aivolisäkkeestä, mikä vuorostaan vaikuttaa elimistön aineenvaihdunnan vilkkauteen.

Leptiinipitoisuudessa tapahtuu nousu ennen murrosiän alkamista. Raskauden aikana myös istukka erittää leptiiniä. Leptiini säätelee myös nestetasapainoa, verisuonten, verisolujen muodostusta sekä T-soluvälitteistä immuniteettiä. Leptiinin erityksellä on 24 tunnin vuorokausittainen vaihtelu.

Katso myös
----------

* Greliini

Lähteet
-------

1. 1 2 3 4  Koistinen, Heikki: Läskiä ja lotinaa - leptiiniä ihanaa *Diabetes ja lääkäri 5/2000*.  Arkistoitu 30.10.2007. Viitattu 7.5.2014.
2. ↑  Leptiini-hormonilla lihavuutta vastaan? *Terveyskirjasto.fi*.  11.11.1999. Duodecim.  Arkistoitu 27.8.2016. Viitattu 7.5.2014.

Aiheesta muualla
----------------

* PubChem: LEP - leptin (human) (englanniksi)
* DrugBank: Leptin (englanniksi)
* UniProt: Leptin, P41159 (LEP\_HUMAN) (englanniksi)